সামরিক বাহিনী ক্ষমতা হাতে নিয়ে এক রোড ম্যাপের ঘোষণা দিয়েছে। প্রতিদেশে স্বৈরাচারিগণের এটাই সাধারণ রীতি। সেটি করে জনগণের নাকের ডগায় মূলা ঝুলানোর লক্ষ্যে।সামরিক বাহিনীর পক্ষ থেকে বলা হচ্ছে,তারা নির্বাচন দিবে,আবার শাসনতন্ত্রও রচনা করবে। কিন্তু কথা হলো,স্রেফ নির্বাচন অনুষ্ঠান করা এবং শাসনতন্ত্র রচনা করাই কি গণতন্ত্র? কে দিবে সে নতুন পার্লামেন্ট ও নতুন শাসনতন্ত্রের বেঁচে থাকার গ্যারান্টি।শাসনতন্ত্র একবার প্রণীত করার পর প্রয়োজনে সেটি সংশোধন করাটাই সভ্য নীতি।কিন্তু সদ্যপ্রণীত একটি শাসনতন্ত্রকে ডাস্টবিনে ফেলা হলে নতুন শাসনতন্ত্রও যে বহাল থাকবে সে নিশ্চয়তা কোথায়? মুরসী ১ বছর আগে যখন ক্ষমতাসীন হন তখন মিশরের অর্থনৈতীক,রাজনৈতীক ও সামাজিক অবস্থা সুস্থ্য ছিল না।দেশটিতে চলছিল বিশাল আকারে বেকারত্ব।চলছিল গভীর দূর্নীতি। রাষ্ট্রের বুকে বিশাল আবর্জনা জমেছে ৬০ বছরের অধীক কাল ধরে চেপে বসে থাকা সামরিক স্বৈরাচারি শাসকদের লাগামহীন দুর্বৃত্তির কারণে। মুরসীর হাতে আলাদ্দীনের চেরাগ ছিল না। কোন বিদেশী দাতাসংস্থাও ছিল না। বরং বাঁধা-বিঘ্নতা ছিল পদে পদে। তার ব্যর্থ হওয়ার অপেক্ষায় ছিল মধ্যপ্রাচ্যের স্বৈরাচারি শাসকদের সাথে মুসলীম বিদ্বেষী বিদেশী শক্তিবর্গ। তাছাড়া দেশের প্রশাসন,বিচারব্যবস্থা,পুলিশ,বড় বড় ব্যবসায়ীরা হলো হোসনী মুবারকের দলের। তাদের গায়ে হাত দেয়ার সামর্থ মুরসীর ছিল না। সাবেক প্রেসিডেন্ট হোসনী মোবারক ও তার যেসব ঘনিষ্ঠ জনেরা শত শত মানুষ হত্যার সাথে জড়িত,তাদের বিরুদ্ধে প্রেসিডেন্ট ন্যায় বিচার নিশ্চিত করতে পারেননি। কারণ প্রতিষ্ঠিত বিচার ব্যবস্থা ও বিচারগণই ছিল সে পথে সবচেয়ে বড় বাধা। যিনি অপরাধীদের বিরুদ্ধে আদালতে বিচার তুলবেন সে প্রসিকিউটর জেনারেল হলো মোবারকের নিজস্ব ব্যক্তি। সে কি চাইবে তার প্রভুর বিরুদ্ধে তদন্ত হোক? এবং তদন্ত শেষে বিচার বসুক। প্রেসিডেন্ট মুরসী তাকে অপসারনের চেষ্ঠা করেন। কিন্তু মুরসীর বিরুদ্ধে তার সে পদক্ষেপের বিরুদ্ধে উচ্চ আদালতের বিচারকগণ ময়দানে নেমে আসে। ফলে ব্যর্থ হয় মুরসীর ন্যায়-বিচারের উদ্যোগ।জনগণের নির্বাচিত প্রেসেডিন্টে যে কতটা ক্ষমতাহীন রাখা হয়েছে এ হলো তার নজির। একজন অযোগ্য রাজকর্মচারি হটানোর সামর্থও প্রেসিডেন্টের ছিল না।